**Szakmai vezetőt keresünk**

**A Reménysugár Habilitációs Intézmény Budapest  szociális ellátást nyújtó bentlakásos otthon, a Főváros XXII. kerületében. Az Intézmény munkatársai segítik a súlyos fokban értelmi fogyatékkal élő és halmozottan sérült lakóinak életét, mindennapjaik szebbé tételét.**

**Feladatok:**

Az intézményben folyó szakmai munka (ápolás-gondozás, mentálhigiénés tevékenység, mozgásterápiás ellátás) támogatása, koordinálása, ellenőrzése. A szakmai munkavégzés jó színvonalon történő megvalósítása, a munkafolyamatok összehangolása, az intézmény vezetősége által meghozott döntések végrehajtása. Szakmai döntések előkészítésében való aktív közreműködés. Kompetenciáján belül kapcsolatot tart külső szakemberekkel, hozzátartozókkal, hivatásos gondnokokkal. Havi munkabeosztások elkészítésének, megfelelőségének segítése, ellenőrzése. Panaszos ügyek kezelése, kivizsgálása, jelentés készítés az intézmény vezetője számára. Az intézményben bekövetkező rendkívüli események körülményeinek kivizsgálása, jelentése, szükség esetén belső vizsgálat lefolytatása. Szakmai adatszolgáltatások teljesítése. Az intézmény vezetője részére előkészíti a szakmai munkatervet, a szakmai beszámolót, valamint a vezetői ellenőrzési tervet.

**Elvárások:**

* büntetlen előélet, 90 napnál nem régebbi erkölcsi bizonyítvány
* az 1/2000. SzCsM rendeletben meghatározott felsőfokú szociális szakképesítésekegyike (egyetemi vagy főiskolai végzettség)
* egészségügyi alkalmasság
* hasonló területen szerzett 3-5 év szakmai tapasztalat
* 1-3 év vezetői tapasztalat

**Amit kínálunk:**

* határozott idejű, közalkalmazotti jogviszony
* szociális, munkahelyi és egyéb pótlékok
* kedvezményes étkezés
* vidékről bejáró dolgozónak utazási költségtérítés
* az intézmény területén belül ingyenes parkolási lehetőség

**Illetmény és juttatások:**

* KJT (1992. évi XXXIII. törvény) és az Intézmény közalkalmazotti szabályzata szerinti juttatások

**Munkavégzés helye:**

Budapest 1223 Kápolna utca 3.

**Önéletrajzát a pozíció megjelölésével az alábbi e-mail címre várjuk:**

**remenysugar@rhi.hu**